L 52/28
HR
Službeni list Europske unije
20.2.2023.
ii. sva ostala goveda koja se drže u istom objektu podrijetla kao i goveda u pošiljci cijepljena su protiv BKK-a najmanje 28 dana prije datuma otpreme te su na taj datum još u razdoblju imuniteta prema uputama proizvođača cjepiva ili su na datum otpreme još u razdoblju imuniteta potaknutog prethodnim cijepljenjem ili majčinim imunitetom; iii. goveda u pošiljci držana su u svojem objektu podrijetla od rođenja ili neprekidno najmanje 28 dana prije datuma otpreme; i — obavljen je klinički pregled, s povoljnim rezultatima, svih goveda koja se drže u objektu podrijetla takvih pošiljaka, uključujući goveda u takvim pošiljkama, — ako je potrebno, provedeno je laboratorijsko ispitivanje, s povoljnim rezultatima, goveda koja se drže u objektu podrijetla takvih pošiljaka, uključujući goveda u takvim pošiljkama; (b) bilo koje odredište, u istoj državi članici ili drugim državama članicama, ako su uz uvjete utvrđene u točki (a) podtočkama ii. i iii.
ispunjeni svi sljedeći uvjeti: i. goveda u pošiljci cijepljena su protiv BKK-a najmanje 60 dana prije datuma otpreme te su na datum otpreme još u razdoblju imuniteta prema uputama proizvođača cjepiva; ii. u krugu od najmanje 20 km oko objekta podrijetla takvih pošiljaka nije bilo izbijanja BKK-a tijekom razdoblja od barem tri mjeseca prije datuma otpreme; i iii. sva goveda držana u krugu od 50 km oko objekta podrijetla pošiljke cijepljena su ili docijepljena protiv BKK-a najmanje 60 dana prije datuma otpreme te su na taj datum još u razdoblju imuniteta prema uputama proizvođača cjepiva ili u razdoblju imuniteta potaknutog majčinim imunitetom; (c) bilo koje odredište, u drugim državama članicama ili na područjima trećih zemalja, ako su uz uvjete utvrđene u točki (a) ispunjeni sljedeći uvjeti: i. životinje udovoljavaju svim jamstvima o zdravlju životinja, na temelju povoljnog ishoda procjene rizika za mjere protiv širenja BKK-a koje zahtijeva nadležno tijelo države članice podrijetla i koje je odobrilo nadležno tijelo države članice provoza i odredišta prije datuma otpreme; ii. u razdoblju od barem tri mjeseca prije datuma otpreme nije bilo potvrđenih izbijanja BKK-a u krugu od najmanje 20 km oko objekta podrijetla takvih pošiljaka; i iii.
sva goveda držana u krugu od 50 km oko objekta podrijetla pošiljke cijepljena su ili docijepljena protiv BKK-a najmanje 60 dana prije datuma otpreme te su na taj datum još u razdoblju imuniteta prema uputama proizvođača cjepiva ili u razdoblju imuniteta potaknutog majčinim imunitetom. 3.2.
Premještanja goveda iz područja cijepljenja II: Mogu se odobriti premještanja pošiljaka goveda iz objekata koji se nalaze na području cijepljenja II u: (a) bilo koje odredište u istoj državi članici i drugim državama članicama, pod uvjetom da su ispunjeni svi sljedeći uvjeti: i. goveda u pošiljci udovoljavaju svim jamstvima o zdravlju životinja, na temelju povoljnog ishoda procjene rizika za mjere protiv širenja BKK-a, koje zahtijeva nadležno tijelo države članice podrijetla i koje je odobrilo nadležno tijelo države članice provoza i odredišta prije datuma otpreme; ii. goveda u pošiljci cijepljena su protiv BKK-a najmanje 28 dana prije datuma otpreme te su na taj datum još u razdoblju imuniteta prema uputama proizvođača cjepiva;